હૈદરાબાદ- હૈદરાબાદ નિઝામના ખજાનાની ચર્ચા ફરી એકવાર સામે આવી છે. જોકે આ વખતે જરા જુદી રીતે ચર્ચામાં છે. નિઝામ મ્યૂઝિયમમાં રખાયેલું આ સોનાનું ટિફિન અને સોનાનો કપ સહિત અતિકીમતી વસ્તુઓની ચોરી થઈ ગઈ છે. હૈદરાબાદના મીર ચોક પોલીસ સ્ટેશનમાં મ્યૂઝિયમના એડમિનિસ્ટ્રેટિવ ઓફિસર શૌકત હુસૈને ફરિયાદ નોંધાવી છે. હુસૈને કહ્યું કે જ્યારે મ્યુઝિયમ ખોલ્યું તો એક તાળું તૂટેલું હતું અને અનેક વસ્તુઓ પણ ગાયબ હતી. આ વસ્તુઓ 7માં નિઝામની હતી.